Nordre Undal prestegjeld

Nordre Undal prestegjeld, etter 1917 benevnt Nord-Audnedal prestegjeld, var et prestegjeld tilhørende Mandal prosti. Det omfattet sogn i tidligere Nord-Audnedal, nå Lindesnes kommune i Agder fylke, og hovedkirken var Vigmostad kirke.

Nord-Audnedals hovedsogn er nå en del av Lindesnes kirkelige fellesråd, som er underlagt Mandal prosti i Agder bispedømme i Den norske kirke.

Historikk 
Vígmundarstaðir sókn (norrønt) har sin opprinnelse fra kristningen av landet. Vigmostad antas å være lagt under Undal prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Det vidløftige Undal prestegjeld ble delt ved kgl. res. 10. juni 1844, og Nordre Undal ble da eget sognekall med Vigmostad hovedsogn og Konsmo annekssogn.

Dette prestegjeldet ble så nedlagt våren 1971, Vigmostad ble overført til Sør-Audnedal prestegjeld, mens Konsmo gikk til det nye Nord-Audnedal prestegjeld.

Referanser 

Lindesnes' historie
Prestegjeld i Agder
Prestegjeld i Agder og Telemark bispedømme